
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 201 


23 Φεβρουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Καστοριάς Ν. 
Καστοριάς με την επωνυμία «Δημοτικός Οργανι¬ 
σμός Νεολαίας και Άθλησης (ΔΟΝΑ) Καστοριάς».. 1 

Σύσταση δημοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου 
Δ.Σ. Πέρδικας Δήμου Αγίου Δημητρίου Ν. Ιωαννί- 
νων». 2 

Σύσταση δημοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου 
Δ.Δ. Κρυφοβού Δήμου Αγίου Δημητρίου Ν. Ιωαν- 


νίνων». 3 

Αλλαγή επωνυμίας Αναπτυξιακής Επιχείρησης Κατο¬ 
σταριού. 4 

Συγκρότηση Διοικητικής Επιτροπής Στρατιωτικών Επι¬ 
τάξεων για το 2000 Ν. Πιερίας. 5 

Κατάργηση Νομικών Προσώπων και σύσταση νέου ε¬ 
νιαίου Νομικού Προσώπου στο Δήμο Βεργίνας Ν. 
Ημαθίας με την επωνυμία «Σχολική Επιτροπή 
Α'/θμιας Εκπαίδευσης Δήμου Βεργίνας». 6 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Σερρών. 7 

Έγκριση Οργανισμού Εσωτερικής Υπηρεσίας της Φι¬ 
λαρμονικής Δήμου Προσοτσάνης. 8 

Διάλυση Αναπτυξιακού Συνδέσμου Νέας Κυδωνιάς Ν. 
Χανιών. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Ζορμπά Αθανασία του Πανα¬ 
γιώτη. 10 

Αναγνώριση Συλλόγου «Γονέων και Κηδεμόνων και Φί¬ 
λων ΑΜΕΑ Ν. Τρικάλων» ως ειδικού φιλανθρωπι¬ 
κού σωματείου. 11 


ΑΠΟΦΑΣΕΙΣ 

Αριθ. 6589/99 (1) 

Σύσταση Νομικού Προσώπου στο Δήμο Καστοριάς Ν. Κα¬ 
στοριάς με την επωνυμία «Δημοτικός Οργανισμός Νε¬ 
ολαίας και Άθλησης (ΔΟΝΑ) Καστοριάς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθ. 203 του Δ.Κ.Κ. (Π.Δ. 410/95). 

2. Την αριθ. 312/99 απόφαση του Δημοτικού Συμβουλί¬ 
ου Καστοριάς, αποφασίζουμε: 

Α. Συστήνουμε Νομικό Πρόσωπο με την επωνυμία «Δη¬ 
μοτικός Οργανισμός Νεολαίας και Άθλησης (ΔΟΝΑ) Κα¬ 
στοριάς» με έδρα το Δήμο Καστοριάς. 

Β. Σκοπός του Νομικού Προσώπου είναι: 

1. Η προαγωγή και η ανάπτυξη της σωματικής πνευμα¬ 
τικής ηθικής και αισθητικής αγωγής των κατοίκων και ιδι¬ 
αίτερα των νέων της περιφέρειας του Δήμου Καστοριάς. 
Η ανάπτυξη του μαζικού και ερασιτεχνικού αθλητισμού 
και η προώθηση των αθλητικών δραστηριοτήτων σ’ όλο το 
Δήμο σε συνεργασία με τους Αθλητικούς Συλλόγους, τις 
Αθλητικές Ενώσεις, τις Ομοσπονδίες Αθλημάτων, καθώς 
και άλλους φορείς. 

2. Η συντήρηση και οργάνωση των υπαρχόντων αθλητι¬ 
κών χώρων στην Καστοριά και στους οικισμούς του Δή¬ 
μου. 

3. Η δημιουργία σύγχρονων αθλητικών εγκαταστάσεων 
με παράλληλη προσπάθεια παραχώρησης από μέρους 
της Πολιτείας των αθλητικών εγκαταστάσεων με τη σύνα¬ 
ψη προγραμματικών συμβάσεων. 

4. Η συμμετοχή σε αγώνες (πρωταθλήματα, ημερίδες 
κ.λπ.). Η επιστημονική αντιμετώπιση και επίλυση των ειδι¬ 
κών προβλημάτων επικοινωνίας και σχέσεων των μελών 
των οικογενειών και ειδικότερα των σχέσεων γονέων - παι¬ 
διών. Η δημιουργική απασχόληση και ψυχαγωγία των παι¬ 
διών και των νέων στον ελεύθερο χρόνο τους, η ενθάρ¬ 
ρυνση της ανώτατης συνεργασίας, αυτενέργειαςκαι 

πρωτοβουλίας καθώς και η ενθάρρυνση της ενεργητικής 
συμμετοχής τους στα προβλήματα και προγράμματα του 
Δήμου που τους αφορούν. 

5. Η ενημέρωση της νεολαίας στις σύγχρονες μεθό¬ 
δους επιστήμης και τεχνολογίας και η διάδοση του Πολι¬ 
τισμού και της Ιστορίας του τόπου. Η μελέτη των τρόπων 
και μέσων για την προσαρμογή των παιδιών και των νέων 
στο κοινωνικό σύνολο ως συνειδητοί και ενεργητικοί δηο- 
κρατικοί πολίτες. Η δημιουργία και λειτουργία αθλητικών 
κέντρων και γυμναστηρίων, χώρων, αθλοπαιδιών και γυ¬ 
μναστικής έτσι που να καλύπτονται οι αυξημένες ανάγκες 
για άθληση των συμπολιτών, ιδιαίτερα των νέων. 

6. Η καλλιέργεια των σωματικών και πνευματικών ικανο¬ 
τήτων, η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς, ανταγωνισμούς και κερδο¬ 
σκοπικούς στόχους καιη κοινωνικοποίηση των συμπολιτών. 

Γ. Πόροι του Νομικού Προσώπου είναι: 

1. Η ετήσια επιχορήγηση του Δήμου Καστοριάς που 
γράφεται υποχρεωτικά στον προϋπολογισμό του, ποσού 
δραχμών δέκα εκατομμυρίων (10.000.000). 

2. Κρατικές επιχορηγήσεις. 

3. Κάθε είδους εισφορές, δωρεές, κληρονομιές, κληρο¬ 
δοσίες συνδρομές πολιτών, οργανισμών, σωματείων 
κ.λπ. 

4. Εισπράξεις από το αντίτιμο από την παροχή πραγμά¬ 
των και υπηρεσιών που θα παρέχει το Νομικό Πρόσωπο. 

5. Έσοδα από τη δική του περιουσία και κάθε περιου¬ 
σιακό στοιχείο που αφιερώνεται στο παραπάνω Ν.Π. 

6. Κάθε άλλη νόμιμη πρόσοδος. 

Δ. Διοίκηση. 

Το Νομικό Πρόσωπο διοικείται από επταμελές (7) Διοι¬ 
κητικό Συμβούλιο που ορίζεται από το Δημοτικό Συμβού¬ 
λιο σύμφωνα με το άρθρο 203 του Δ.Κ.Κ. (Π.Δ. 410/95). 

Ε. Εκπροσώπηση του Νομικού Προσώπου. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός είναι απών ή κωλύεται από τον 
Αντιπρόεδρο. 

ΣΤ. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κ.Α. 
2212-9η ύψους τουλάχιστον 10.000.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 21 Ιανουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

Αριθ. 1864 (2) 

Σύσταση δημοτικού Νομικού Προσώπου με την επωνυμία 
«Σχολική Επιτροπή Δημοτικού Σχολείου Δ.Σ. Πέρδικας 
Δήμου Αγίου Δημητρίου Ν. Ιωαννίνων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Τις διατάξεις του άρθρου 5 του Ν. 1897/1990 (ΦΕΚ 
110Α727.8.1990). 

3. Τις αριθ. 64748/5.2.91 έγγραφο του Υπουργείου Ε¬ 
σωτερικών. 


4. Την αριθ. 1/2000 απόφαση του Δημοτικού Συμβουλί¬ 
ου Αγίου Δημητρίου, αποφασίζουμε: 

1. Συνιστούμε ίδιο νομικό πρόσωπο με την επωνυμία 
«Σχολική Επιτροπή Δημοτικού Σχολείου Δ.Σ. Πέρδικας 
Δήμου Αγίου Δημητρίου Ν. Ιωαννίνων». 

2. Σκοπός του Νομικού Προσώπου είναι: 

Η διαχείριση των εσόδων από την εκμετάλλευση των 
σχολικών κτιρίων. 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλι¬ 
κών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία των σχολικών 
μονάδων. 

3. Η θητεία του πρώτου Δ.Σ. του Νομικού προσώπου λή¬ 
γει με τη λήξη της Δημοτικής περιόδου. 

Η θητεία των μελών του Δ.Σ. ακολουθεί τη Δημοτική πε¬ 
ρίοδο. 

Το Δ.Σ. εκλέγει αντιπρόεδρο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου που καθορίζεται ε- 
κάστοτε με νόμο. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Αγίου Δημητρίου το ύψος της οποίας δεν 
μπορεί να προσδιορισθεί. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 26 Φεβρουάριου 2000 

Με εντολή Γενικού Γ ραμματέα 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 1990 (3) 

Σύσταση δημοτικού Νομικού Προσώπου με την επωνυμία 
«Ενιαία Σχολική Επιτροπή Δημοτικού Σχολείου - Νη¬ 
πιαγωγείου Δ.Δ. Κρυφοβού Δήμου Αγίου Δημητρίου 
Ν. Ιωαννίνων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Τις διατάξεις του άρθρου 5 του Ν. 1897/1990 (ΦΕΚ 
110Α727.8.1990). 

3. Τις αριθ. 64748/5.2.91 έγγραφο του Υπουργείου Ε¬ 
σωτερικών. 

4. Την αριθ. 1/2000 απόφαση του Δημοτικού Συμβουλί¬ 
ου Αγίου Δημητρίου, αποφασίζουμε: 

1. Συνιστούμε ίδιο νομικό πρόσωπο με την επωνυμία «Ε¬ 
νιαία Σχολική Επιτροπή Δημοτικού Σχολείου - Νηπιαγω¬ 
γείου Δ.Δ. Κρυφοβού Δήμου Αγίου Δημητρίου Ν. Ιωαννί- 
νων». 

2. Σκοπός του Νομικού Προσώπου είναι: 

Η διαχείριση των εσόδων από την εκμετάλλευση των 
σχολικών κτιρίων. 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία των σχολικών 
μονάδων. 

3. Η θητεία του πρώτου Δ.Σ. του Νομικού προσώπου λή¬ 
γει με τη λήξη της Δημοτικής περιόδου. 

Η θητεία των μελώντου Δ.Σ. ακολουθεί τη Δημοτική πε¬ 
ρίοδο. 

Το Δ.Σ. εκλέγει αντιπρόεδρο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου που καθορίζεται ε- 
κάστοτε με νόμο. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Αγίου Δημητρίου το ύψοςτης οποίας δεν 
μπορεί να προσδιορισθεί. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 26 Φεβρουάριου 2000 

Με εντολή Γενικού Γραμματέα 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 4816/99 (4) 

Αλλαγή επωνυμίας Αναπτυξιακής Επιχείρησης 
Κατοσταριού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1) Τις διατάξεις των άρθρων 277 και 292 του Δ. Κ. Κ. (ΠΔ 
410/95). 


2) Την αριθμ. 1927/11.6.1996 απόφαση της Περιφερει¬ 
ακής Διοίκησης Ν. Ζακύνθου «περί συστάσεως στην Κοι¬ 
νότητα Κατοσταριού κοινοτικής επιχείρησης με την επω¬ 
νυμία « ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΑΤΑΣΤΑΡΙΟΥ«, η ο¬ 
ποία δημοσιεύθηκε στην Εφημερίδα της Κυβερνήσεως 
(ΦΕΚ518/3.7.96τ. Β'). 

3) Την αρ.115/8.10.99 απόφαση του Δημοτικού Συμ¬ 
βουλίου Δ. Αλυκών περί αλλαγής επωνυμίας της ως άνω 
Αναπτυξιακής Επιχείρησης. 

4) Την αρ. 3553/29.8.97 απόφαση του Γ ενικού Γ ραμμα¬ 
τέα Περιφέρειας Ιόνιων Νησιών σχετικά με την ανάθεση 
άσκησης αρμοδιοτήτων & εξουσιοδότησης υπογραφής, 
αποφασίζουμε: 

Τροποποιούμε την αριθμ. 1927/11.6.1996 συστατική 
πράξη της ως άνω επιχείρησης, η οποία έχει δημοσιευθεί 
στο ΦΕΚ 518/3.7.96 τ.Β', ως προς την επωνυμία αυτής,α¬ 
πό «ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΑΤΑΣΤΑΡΙΟΥ-ΚΟΙΝΟ¬ 
ΤΙΚΗ ΕΠΙΧΕΙΡΗΣΗ» σε «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗ¬ 
ΜΟΥ ΑΛΥΚΩΝ». 

Κατά τα λοιπά ισχύει η αριθμ. 1927/11.6.1996 απόφαση 
ως έχει. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού ούτε του προϋπολο¬ 
γισμού του οικείου ΟΤΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 

Ο Διευθυντής 
ΚΩΝ/ΝΟΣ Σ. ΤΣΟΥΚΑΛΑΣ 

-♦- 

Αριθ. 10206 (5) 

Συγκρότηση Διοικητικής Επιτροπής Στρατιωτικών Επιτά¬ 
ξεων για το 2000 Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του Ν. 4442/29, όπως τροποποιήθηκαν με τις όμοιες 
του Ν.Δ. 380/47 και του Ν. 611/77. 

β)του άρθρου μόνου του Π.Δ. 115/64 «Διορισμό των με¬ 
λών των διοικητικών δικαστηρίων περί στρατιωτικών επι¬ 
τάξεων και του άρθρου 9 του Ν. 1649/1986). 

γ) Τον Ν. 2503/97 «Διοίκηση, Οργάνωση, στελέχωση 
της Περιφέρειας κ.λπ.». 

2. Την πάγια διαταγή με αριθμό 8 -11/1980 του Γενικού 
Επιτελείου του Στρατού, περί Στρατιωτικών Δικαστηρίων 
Στρατιωτικών Επιτάξεων. 

3. Το Το αριθ. Φ851/10/77679/6.10.99 έγγραφο της Με¬ 
ραρχίας Υποστήριξης. 

4. Το αριθ. 730/29.11.1999 έγγραφο του Πρωτοδικείου 
Κατερίνης, αποφασίζουμε: 

Συγκροτούμε τη Διοικητική Επιτροπή Στρατιωτικών Ε¬ 
πιτάξεων Ν. Πιερίας για το έτος 1999 από τους: 

1. Μαρία Παπακωνσταντίνου, Πρωτόδικη Κατερίνης, 
ως Πρόεδρο, αναπληρούμενη απότον Κωνσταντίνο Μπά- 
τζιο, επίσης Πρωτόδικη Κατερίνης. 

2. Ευαγγελία Δαούτη, Πρωτόδικη Κατερίνης ως μέλος, 
αναπληρούμενη από την Θεοδώρα Τσαμαδιά, επίσης 
Πρωτόδικη Κατερίνης. 

3. Χριστόφορο Τσίτουρα, Σ/χη (ΕΜ) της 65 ΜΕ ως μέ- 

λος, αναπληρούμενο από το Δημήτριο Γεωργόπουλο, 
Τ/χη (ΠΒ)της 137Α/ΚΜΜΠ. 

4. Δημήτριο Καραχάλιο, Λ/γο (ΠΒ) της 137 ΑΚ ΜΜΠ, ως 
μέλος αναπληρούμενο από τον Ιωάννη Γιακουμάκο, Λ/γό 
(Σ) του ΣΓ Κατερίνης. 

5. Τον Προϊστάμενο της Α' ΔΟΥ Κατερίνης, ως μέλος α¬ 
ναπληρούμενο από το νόμιμο αναπληρωτή του. 

Η θητεία της ανωτέρω Επιτροπής είναι ενός (1) έτους 
και αρχίζει από την 1η Ιανουάριου 2000. 

Καθήκοντα Γραμματέα θα εκτελεί ο Θεόδωρος Κιζίρο- 
γλου, υπάλληλος της Δ/νσης Τοπ. Αυ/σης και Δ/νσης Ν. 
Πιερίας, αναπληρούμενο απάτη ΓεωργίαΛευκοπούλου, 
υπάλληλο της ίδιας υπηρεσίας. 

Η ανωτέρω επιτροπή είναι αρμόδια για την εκδίκαση α¬ 
παιτήσεων από εισφορές (δι’ επιτάξεως) βάσει των δια¬ 
τάξεων του Κώδικα Στρατιωτικών, Ναυτικών και Αεροπο¬ 
ρικών Εισφορών και Ναυλώσεων (Ν. 4442/1929) ως και 
τον κανονισμό των σχετικών αποζημιώσεων/ 

Η παρούσα απόφαση να δημοσιευθεί στην Εφημερίδα 
της Κυβερνήσεως σύμφωνα με το Π.Δ. 115/1984. 

Κατερίνη, 25 Ιανουάριου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 268 (6) 

Κατάργηση Νομικών Προσώπων και σύσταση νέου ενιαί¬ 
ου Νομικού Προσώπου στο Δήμο Βεργίνας Ν. Ημα¬ 
θίας με την επωνυμία «Σχολική Επιτροπή Α'/θμιας Εκ¬ 
παίδευσης Δήμου Βεργίνας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 και του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις διατάξεις του άρθρου 5 του Ν. 1894/1920. 

4. Τις διατάξεις του άρθρου 27 του Ν. 2084/92. 

5. Την 1308/13.1.1998 απόφαση του Γ.Γ.Π.Κ.Μ., περί με¬ 
ταβίβασης του δικαιώματος υπογραφής. 

6. Την 46/31.3.1999 απόφαση του Δημοτικού Συμβουλί¬ 
ου Βεργίνας σχετικά με την: 

1. Κατάργηση των Νομικών Προσώπων με την επωνυ¬ 
μία: 

α) «Σχολική Επιτροπή Νηπιαγωγείου Βεργίνας» και 

β) «Σχολική Επιτροπή Δημοτικού και Νηπιαγωγείου Πα- 
λατιτσίων», που δημοσιεύθηκαν στο ΦΕΚ 209/τ.Β'/90 και 
865/τ.Β'/89 αντίστοιχα και 

2. Σύσταση ενιαίου Νομικού Προσώπου με την επωνυ¬ 
μία «Σχολική Επιτροπή Α'/θμιας Εκπαίδευσης Δήμου Βερ¬ 
γίνας», αποφασίζουμε: 

Νομιμοποιούμε την 46/99 απόφαση του Δημοτικού Συμ¬ 
βουλίου Βεργίνας Ν. Ημαθίας με την οποία καταργούνται 
τα Νομικά Πρόσωπα με την επωνυμία: 

α) «Σχολική Επιτροπή Νηπιαγωγείου Βεργίνας και 

β) «Σχολική Επιτροπή Δημοτικού και Νηπιαγωγείου Πα- 
λατιτσίων. 

1. Συνιστάται στο Δήμο Βεργίνας Ν. Ημαθίας ίδιο ενιαίο 
Νομικό Πρόσωπο με την επωνυμία «Σχολική Επιτροπή 
Α'/θμιας Εκπαίδευσης Δήμου Βεργίνας». 


2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού ύδρευσης, τηλεφώνου, αποχέτευσης αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων εξο¬ 
πλισμού γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκεύη 
με βιβλία για τη σχολική βιβλιοθήκη και γενικότερα η λή¬ 
ψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονά¬ 
δων. 

3. Η θητείατου πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας Δημοτι¬ 
κής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Το Διοικητικό Συμβούλιο εκλέγει με μυστική ψηφοφο¬ 
ρία αντιπρόεδρο και γραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον αντιπρόεδρο. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού τόσο του 
Δημοτικού Συμβουλίου όσο και του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 26 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Αθ. ΚΕΣΙΔΗΣ 


Συγκρότηση Διοικητικής Επιτροπής Στρατιωτικών 
Επιτάξεων Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του Ν. 4442/1929 (32 και 23) 

2. Την πάγια διάταξη αριθ. 8 -11/1980 του ΓΕΣ/ΔΟΙ/3γ. 

3. Το Προεδρικό Διάταγμα 115/1984. 

4. Τις διοικητικές οδηγίες του ΓΕΣ/ΔΟΙ/17.7.84, για την 
εφρμογήτου Π. Δ/τος 115/1984. 

5. Τις διατάξεις του άρθρου 11 του Ν. 1406/83, περ. 2, 
που προστέθηκε με την παρ. 1 του άρθρου 9 του Ν. 
1649/86 και η οποία προβλέπει την λειτουργία ως συλλο¬ 
γικών οργάνων της διοίκησης και τη μετονομασία των 
πρώην Διοικητικών Δικαστηρίων Στρατιωτικών Επιτάξεων 
σε Διοικητικές Επιτροπές Στρατιωτικών Επιτάξεων. 

6. Τις προτάσεις του Πρωτοδικείου Σερρών, του Γ Σώ¬ 
ματος Στρατού και της Α' ΔΟΥ Σερρών. 

Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων (Δ.Δ.Σ.Ε.) Ν. Σερρών τους κάτωθι: 

Τακτικά μέλη: 

1. Βασιλική Μουγιάντζη, Πρωτόδικη Σερρών. 

2. Πρεσβεία Χατζή Πρωτόδικη Σερρών. 

3. Θεόδωρο Δέντσα, Αντισυνταγματάρχη (ΤΧ) της 
ΔΤΧ/ΧΜ.Π. 

4. Γεώργιο Τσιμερίκα, Αντισυνταγματάρχη (ΠΒ) της 
Χ.Μ. Π/4ο ΕΓ. 

5. Χρήστο Αθανασάκη του κλάδου ΠΕ/Α Εφοριακών, υ¬ 
πάλληλο της Α' ΔΟΥ Σερρών. 

Αναπληρωματικά Μέλη: 

1. Χρήστο Νάστα, Πρωτόδικη Σερρών. 

2. Ιωάννη Παπαϊωάννου, Ταγματάρχη (ΕΜ)τηςΔΕΜ Μ.Π. 

3. Κων/νο Δάϊο, Ταγματάρχη (0), Δ/ντή ΔΟΙ/Χ Μ.Π. 

4. Χρυσούλα Τσούκατου κλάδου ΠΕ/Α Εφοριακών, υ¬ 
πάλληλο της Α' ΔΟΥ Σερρών. 

Η θητεία των πιο πάνω μελών είναι ενός (1) έτους και ι¬ 
σχύει από της δημοσιεύσεως της παρούσης στην Εφημε¬ 
ρίδα της Κυβερνήσεως. 

Καθήκοντα Προέδρου θα εκτελεί ο αρχαιότερος των 
Πρωτοδικών. 

Γραμματέα της ανωτέρω επιτροπής ορίζουμε την Ανα¬ 
στασία Βακάλου υπάλληλο της Δ/νσης Τ.Α. και Δ/νσης Ν. 
Σερρών, αναπληρούμενη από το Δημήτριο Σκεφαλέ υ¬ 
πάλληλο της ίδιας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 21 Ιανουάριου 2000 
Με εντολή Γενικού Γ ραμματέα Περιφέρειας 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

Αριθ. 229 (8) 

Έγκριση Οργανισμού Εσωτερικής Υπηρεσίας της Φι¬ 
λαρμονικής Δήμου Προσοτσάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις α) των άρθρων 198, 200 και 203, του 
Δ.Κ.Κ., β)του άρθρου 12του Ν. 1188/81 όπως αντικατα- 
στάθηκαν με τις όμοιες του άρθρου 8 παραγρ. 5 του 
Ν.2307/95 καιγ) του Π.Δ/τος 410/88 

2. Το από 11.5.54Β.Δ/γμαπερίσυστάσεωςτου Νομικού 
Προσώπου της Φιλαρμονικής στο Δήμο Προσοτσάνης (τ. 
Α'101/24.5.54). 

3. Την αριθ. 13/1999 απόφασητου Διοικητικού Συμβου¬ 
λίου του Ν.Π. της Φιλαρμονικής του Δήμου Προσοτσά¬ 
νης, που αφορά την ψήφιση Ο.Ε.Υ. αυτού. 

4. Την σύμφωνη γνώμη του Δημοτικού Συμβουλίου Προ¬ 
σοτσάνης που διατυπώθηκε στην 307/99 απόφαση του. 

5. Την σύμφωνη γνώμη του Υπηρεσιακού Συμβουλίου 
του άρθρου 8του Ν. 2307/95, που διατυπώθηκε στο αριθ. 
6/22.12.1999 πρακτικό του, αποφασίζουμε: 

Διαπιστώνουμε, ότι είναι νόμιμη η αριθ. 13/1999 απόφα¬ 
ση του Διοικητικού Συμβουλίου του Ν.Π. της Φιλαρμονι¬ 
κής του Δήμου Προσοτσάνης σχετικά με την ψήφιση του 
Οργανισμού Εσωτερικής Υπηρεσίας αυτού, ο οποίος έχει 
ως εξής: 


Άρθρο Ιο 

ΚΑΛΛΙΤΕΧΝΙΚΟ ΠΡΟΣΩΠΙΚΟ Με σχέση εργασίας ιδιω¬ 
τικού δικαίου αορίστου χρόνου. 

1) Διευθυντή Φιλαρμονικής 

2) Κορυφαίου Μουσικού 

3) Μουσικών κατηγορίας Α (15), Β (10) και Γ (10) θέσεις 
και 

4) Απεριόριστο αριθμό μαθητευομένων (δωρεάν) 

ΒΟΗΘΗΤΙΚΟ ΠΡΟΣΩΠΙΚΟ 1) Ανειδίκευτο εργάτη (φύ¬ 
λακας - κλητήρας) 

ΕΙΔΙΚΑ ΤΥΠΙΚΑ ΠΡΟΣΟΝΤΑ ΚΑΛΛΙΤΕΧΝΙΚΟΥ ΚΑΙ 

ΒΟΗΘΗΤΙΚΟΥ ΠΡΟΣΩΠΙΚΟΥ 

Άρθρο 2ο 

Α. Διευθυντού Φιλαρμονικής: 

Διπλώματα ή Πτυχία « Ενοργάνωσης πνευστών οργά¬ 
νων και διευθύνσεως Μπάντας» Αρμονίας ή Ωδικής Αντι- 
στίξεως, φυγής, χάλκινου ή ξυλίνου πνευστού οργάνου, 
καθηγητού σχολικής μουσικής του Υπουργείου Παιδείας 
η σχετική προϋπηρεσία και πενταετής προϋπηρεσία αρ¬ 
χιμουσικού ή μουσικού εκτελεστού. Εν ελλείψει υποψη¬ 
φίων κεκτημένων διπλώματα Αντιστίξεως, φυγής αρκούν 
τα λοιπά διπλώματα ή πτυχία κ.λ.π. προσόντα. 

Β. Κορυφαίου Μουσικού: 

Δίπλωμα ή πτυχίο της ειδικότητας οργάνου αναγνωρι¬ 
σμένου Ωδείου, ημεδαπής ή αλλοδαπής και διετής προϋ¬ 
πηρεσία της αυτής ειδικότητας. 

Γ. Μουσικού 

Δίπλωμα ή πτυχίο της αντίστοιχης ειδικότητας οργάνου 
αναγνωρισμένου Ωδείου της ημεδαπής και σε περίπτωση 
έλλειψης υποψηφίων με τα προσόντα αυτά, επαρκείς α- 
ποδεικνυόμενες γνώσεις. 

Δ. Ανειδίκευτος εργάτης (φύλακας-κλητήρας): 

Απολυτήριο Δημοτικού Σχολείου και κατά προτίμηση με 
μουσικές γνώσεις 

ΠΡΟΣΛΗΨΗ 
Άρθρο 3ο 

Α. Διευθυντής, με σύμβαση εργασίας ιδιωτικού δικαίου 
αορίστου χρόνου, σύμφωνα με τις ισχύουσες διατάξεις 
που αφορούντους ΟΤΑ (Ν.1188/81). 

Σε περίπτωση έλλειψης υποψηφίων με τα προσόντα 
του άρθρου 2 είναι δυνατή η πρόσληψη με σύμβαση έρ¬ 
γου, όπως προβλέπεται από τις ισχύουσες διατάξεις των 
ΟΤΑ, προσωπικού με επαρκείς μουσικές γνώσεις, οι ο¬ 
ποίες να αποδεικνύονται. 

Β. Κορυφαίος μουσικός με σύμβαση εργασίας μερικής 
υποαπασχόλησης σύμφωνα με τις ισχύουσες διατάξεις 
για τους ΟΤΑ και το άρθρο 258του Ν. 1188/81. 

Γ. Μουσικού των κατηγοριών Α’Β' και Γ με σύμβαση ερ¬ 
γασίας μερικής υποαπασχόλησης σύμφωνα με τις ισχύ- 
ουσες για τους ΟΤΑ διατάξεις και με το άρθρο 258 του Ν. 
1188/81. 

Δ. Ανειδίκευτος εργάτης (φύλακας - κλητήρας) με σύμ¬ 
βαση εργασίας μερικής υποαπασχόλησης, σύμφωνα με 
τις ισχύουσες διατάξεις. 

ΤΡΟΠΟΣ ΠΛΗΡΩΣΗΣ ΘΕΣΕΩΝ 
Άρθρο 4ο 

Οι κενές ή κενούμενες θέσεις τα ης Φιλαρμονικής συ¬ 
μπληρώνονται με επιλογή από το Διοικητικό Συμβούλιο 
του Ν. Π. της Φιλαρμονικής και με γνωμοδότησης του 
Δ/ντου της Φιλαρμονικής 

ΔΙΑΔΙΚΑΣΙΑ ΠΛΗΡΩΣΗΣ ΘΕΣΕΩΝ 
Άρθρο 5ο 

Η πλήρωση των κενών και κενουμένων κατά περίπτωση 
θέσεων γίνεται ύστερα από απόφαση του Διοικητικού 
Συμβουλίου της Φιλαρμονικής του Δήμου Προσοτσάνης 
που κρίνει για την ανάγκη πλήρωσης τους, ύστερα από έ¬ 
γκριση του Δημοτικού Συμβουλίου του Δήμου Προσο¬ 
τσάνης. 

Με την παρούσα απόφαση προκαλείται ετήσια δαπάνη 
εις βάρος του προϋπολογισμού της Φιλαρμονικής ποσού 
15.000.000 δρχ. 

Η παρούσα απόφαση να δημοσευθεί στην Εφημερίδα 
της Κυβερνήσεως. 

Δράμα, 27 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Δ. ΚΑΛΟΦΑ 

-Φ- 

Αριθ. 11871 (9) 

Διάλυση Αναπτυξιακού Συνδέσμου Νέας Κυδωνιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 211 του Π.Δ. 410/94 «Δη¬ 
μοτικός και Κοινοτικός Κώδικας». 

2. Τις 15/99,137/99, 84/99 και 89/99 αποφάσεις του Δ.Σ. 
του Αναπτυξιακού Συνδέσμου Νέας Κυδωνιάς και των 
Δ.Σ. των Δήμων Πλατανιά, Θερίσου και Νέας Κυδωνιάς α¬ 
ντίστοιχα σχετικά με τη διάλυση του Α.Σ. Νέας Κυδωνιάς 
και την κατανομή των περιουσιακών στοιχείων, αποφασί¬ 
ζουμε: 

Διαλύουμε τον Αναπτυξιακό Σύνδεσμο Νέας Κυδωνιάς 
και κατανέμουμε τα περιουσιακά στοιχεία αυτού ως εξής: 

1. Δήμος Νέας Κυδωνιάς. 

α) Απορριματοφόρο ΜΕΒΟΕΩΕ3 αριθμ. ΚΗΥ 4807. 
β) Απορριματοφόρο Ν/ΟΙΔ/Ο αριθμ. ΚΗΥ 4839. 
γ) Φορτηγό ανοικτό ΜΕΒ0ΕΩΕ3 αριθμ. ΚΗΥ 3570. 
δ) Οικόπεδο - γκαράζ 2.350, 47τετρ, μέτρα. 

2. Δήμος Πλατανιά. 

α) Απορριματοφόρο ΜΕΒΟΕΩΕ3 αριθ. ΚΗΥ 3573. 
β) Απορριματοφόρο ΜΕΒΘΕΩΕ3 αριθ. ΚΗΥ 3572. 
γ) ΘΒΑϋΕΒ (διαμορφωτήραςγαιών) αριθ. ΜΕ 46551. 
δ) Τρακτέρ αριθ. Α.Μ. 50466. 

3. ΔΗΜΟΣ ΘΕΡΙΣΟΥ 

α) Απορριματοφόρο ΜΕΒΘΕϋΕ3 αριθ. ΚΗΥ 3569 
β) Φορτηγό ανοικτό ΜΕΒ0ΕΩΕ3 αριθ. ΚΗΥ 4848. 
γ) ύΟΒ (εκσκαφέας - φορτωτής) αριθ. ΜΕ 37909. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού προϋπολογισμού, ούτε 
του οικείου ΟΤΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 29 Δεκεμβρίου 1999 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟ Π ΟΥΔΟΣ 

Χορήγηση άδειας ασκήσεως επαγγέλματος Κοινωνικού 
Λειτουργού στη Ζορμπά Αθανασία του Παναγιώτη. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 539/28.1.2000 απόφαση Νομάρχη Κορινθίας, έ¬ 
χει χορηγηθεί στη Ζορμπά Αθανασία του Παναγιώτη ά¬ 
δεια ασκήσεως επαγγέλματος Κοινωνικού Λειτουργού. 

Ο Νομάρχης 
ΑΓΓ. ΜΑΝΩΛΑΚΗΣ 
-Φ- 

Αριθ. 5037 (11) 

Αναγνώριση Συλλόγου «Γονέων, Κηδεμόνων & Φίλων ΑΜ ΕΑ 
Ν. Τρικάλων» ως ειδικού φιλανθρωπικού σωματείου. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΤΡΙΚΑΛΩΝ 

Έχοντες υπόψη: 

1. Τις διατάξεις του Ν.Δ. 1111/72 «περί Φιλανθρωπικών 
Σωματείων». 

2. Την αριθ. 877/84 απόφαση του Πρωτοδικείου Τρικά¬ 
λων «περί συστάσεως Σωματείου». 

3. Την αριθ. 3510/3.9.87 απόφασή μας «περί χορήγησης 
προσωρινής άδειας στο Σύλλογο Γ ονέων, Κηδεμόνων και 
Φίλων ΑΜΕΑ Ν. Τ ρικάλων». 

4. Την αριθ. 587/88 απόφαση του Πολυμελούς Πρωτο¬ 
δικείου Τ ρικάλων «περί αναγνωρίσεως του Σωματείου ως 
ειδικά φιλανθρωπικού». 

5. Τον από 12.10.92 εσωτερικό κανονισμό λειτουργίας 
της Μονάδος «Στέγη Ειδικής Θερ/κής και Επαγ/κής Αγω¬ 
γής Τρικάλων». 

6. Τον πίνακα μελών Δ/κού Συμβουλίου του Σωματείου. 

7. Τον πίνακα μελών του Σωματείου. 

8. Την έκθεση περί της εν γένει δράσεως του Σωματεί¬ 
ου και της οικονομικής κατάστασης αυτού. 

9. Τη σχετική αίτηση του Σωματείου με τα σχετικά δι- 
καιολογητικά. 

10. Το γεγονός ότι ο παραπάνω Σύλλογος κύρια δια της 
Μονάδος «Στέγη Ειδικής Θερ/κής & Επαγ/κής Αγωγής 
Τ ρικάλων» ασκεί φιλανθρωπικό σκοπό δύναται δε να ανα- 
γνωρισθεί ως ειδικό φιλανθρωπικό Σωματείο. 

11. Την αριθ. 1321 /12.2.93 ομοία απόφασή μας. η οποία 
εκ παραδρομής δε δημοσιεύθηκε σε φύλλο εφημερίδος 
της κυβερνήσεως, αποφασίζουμε: 

Αναγνωρίζουμε το Σύλλογο «Γονέων, Κηδεμόνων και 
Φίλων Ατόμων με Ειδικές Ανάγκες Ν. Τρικάλων», που ε¬ 
δρεύει στην πόλη των Τρικάλων και έχει την ευθύνη λει¬ 
τουργίας της Μονάδος «Στέγη Ειδικής Θερ/κής και Ε- 
παγ/κής Αγωγής Τρικάλων», η οποία περιθάλπει άτομα με 
ειδικές ανάγκες, ως «ειδικό Φιλανθρωπικό Σωματείο» για 
το λόγο ότι οι σκοποί και οι δραστηριότητές του καλύ¬ 
πτουν απόλυτα τις προβλεπόμενες από το Ν.Δ. 1111/72 
προϋποθέσεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 23 Σεπτεμβρίου 1999 
Ο Νομάρχης 
ΣΤΕΦ. ΠΑΤΡΑΜΑΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































